Základná škola s materskou školou, Stará Bystrica 680

Výchovný program centra voľného času

T V O R I V Á  V Č I E L K A

         

O B S A H

I.	Vymedzenie cieľov a poslania výchovy

1.1	Poslanie centra voľného času

1.2	Ciele centra voľného času

II.	Formy výchovy a vzdelávania

III.	Výchovný jazyk

IV.	Tematické oblasti výchovy

4.1	Charakteristika a ciele tematických oblastí výchovy

I. Vymedzenie cieľov a poslania výchovy

1.1.	Poslanie centra voľného času

Poslaním centra voľného času je aktívne ovplyvňovať deti a mládež v čase ich detstva, dospievania a rannej dospelosti a to najmä v oblasti ich charakterových vlastností a postojov, praktických zručností a informácií. Prostredníctvom aktivít pôsobiť preventívne proti sociálno-patologickým javom a viesť deti a mládež ku kvalitnému a aktívnemu využitiu voľného času pri rešpektovaní detských práv a v úzkej spolupráci s rodinou, školou a širšou komunitou, kde žijú. 
Naše centrum voľného času spolupracuje s Obecným úradom v  Starej Bystrici, s rodičmi, so školami a školskými zariadeniami v najbližšom okolí i v okrese, so združeniami v našej obci (hasiči, poľovníci, telovýchovná jednota) a s miestnym občianskym združením Kysucký kultúrny kruh. Veľmi dobrá spolupráca je s neziskovou organizáciou Keric v Čadci, prostredníctvom ktorej sa zapájame a zúčastňujeme aj ďalších aktivít programu Mládež. 
Úzko spolupracujeme, vymieňame si skúsenosti, rady a nové poznatky aj s ostatnými CVČ v regióne. Taktiež spolupracujeme s kultúrnymi a vzdelávacími inštitúciami  v okresnom meste i celom regióne. Sme členmi Asociácie CVČ SR.

Centrum voľného času (CVČ):
•	sa podieľa na zabezpečovaní komplexného rozvoja osobností detí a mládeže s akcentom na výchovnú činnosť,  
•	prispieva k ucelenému a vnútorne prepojenému systému predprimárneho, základného a stredoškolského vzdelávania, prepája formálne a neformálne vzdelávanie, 
•	uplatňuje demokratický prístup vo výchovno-vzdelávacej činnosti umožňujúci zdieľanie osobných skúseností a pohľadov na obsah i proces, 
•	umožňuje aktívne využívať voľný čas deťom a mládeži s rôznorodým potenciálom, nadaním aj znevýhodnením na princípe inklúzie vo výchove a vzdelávaní,
•	podporuje napĺňanie obsahovej dimenzie výchovy vo voľnom čase, čím vytvára predpoklady plnohodnotnej prípravy detí a mladých ľudí na život, 
•	zabezpečuje zmysluplnú realizáciu činností zameranú na:  
•	výchovno-vzdelávaciu činnosť,  
•	záujmovú činnosť, 
•	rekreačnú činnosť detí, rodičov a iných osôb do veku 30 rokov v ich voľnom čase, 
•	vychádza z legislatívnych podmienok fungovania, pre ktoré je typické, že: 
•	prijímanie detí a mladých ľudí do týchto zariadení nepodlieha prijímaciemu konaniu,
•	účasť detí a mladých ľudí sa zakladá na dobrovoľnom a samostatnom rozhodnutí jedinca, resp. jeho zákonných zástupcov, 
•	činnosti a aktivity vychádzajú  zo záujmov detí a mladých ľudí, čím je vytváraný dostatočný priestor pre individuálny prístup a vlastné tempo činnosti, 
•	časová voľnosť umožňuje flexibilitu vo využívaní rozmanitých foriem a metód práce
a vo využívaní rozmanitých priestorov na ich realizáciu. 

1.2.	Ciele centra voľného času

Základným cieľom výchovy v centre voľného času je prispievať k formovaniu a rozvoju celistvej osobnosti (fyzickej, psychickej a sociálnej stránky) detí a mládeže. V centre voľného času ide o cieľavedomé, zámerné pôsobenie na deti a mládež v ich voľnom čase prostredníctvom vytvárania podmienok a zaujímavých príležitostí, možností a ponúk na hodnotné a zmysluplné využívanie voľného času v prospech sebavyjadrenia, sebarealizácie a rozvoja osobnosti vychádzajúc z individuálnych predpokladov a potrieb každého jednotlivca.  
Pri realizácii nášho výchovného programu vychádzame z poznania, že základom plnohodnotného života je aj  zmysluplne strávený voľný čas. Názov nášho programu „Tvorivá včielka“ programu vystihuje význam, ktorý prisudzujeme podpore tvorivosti a uplatňovaní tvorivých techník pri utváraní návyku správneho  využívania voľného času deťmi i ostatnými účastníkmi našej záujmovej činnosti. 
Hlavný cieľ, ktorý chceme dosiahnuť, je výchova samostatného aktívneho a prosociálne cítiaceho človeka, dostatočne tvorivého a schopného žiť plnohodnotný život v otvorenej informačnej spoločnosti.
Na dosiahnutie tohto cieľa nám slúžia i vytýčené strategické ciele: 
-	ponúkame širokú paletu záujmových činností,
-	zapájame do našej činnosti čo najviac detí a mladých ľudí,
-	umožňujeme deťom  užitočne  tráviť voľný čas pri aktívnom oddychu,
-	rozvíjame osobnosť, záujmy a  talent detí, 
-	podporujeme vlastnú tvorivosť detí,  
-	vytvárame podmienky na rozvoj praktických zručností detí,
-	zavádzame nové formy a metódy práce v neformálnom vzdelávaní,
-	motivujeme k celoživotnému vzdelávaniu,
-	poskytujeme priestor pre spoločné činnosti  rodičov a detí,
-	podporujeme rozvoj dobrovoľníckej práce detí a mládeže pre komunitu,
-	podporujeme profesijný  rast vychovávateľov.

Princípy výchovného programu:
Umožniť rozvoj kompetencií a to najmä v oblasti komunikačných schopností, využívania informačno-komunikačných technológií. Posilňovať kompetencie v oblasti technických a prírodných vied a technológií,  k celoživotnému učeniu, sociálne kompetencie a občianske kompetencie.
Naučiť sa správne identifikovať a analyzovať problémy, navrhovať ich riešenia a riešiť ich.
Rozvíjať manuálne zručnosti, tvorivé, umelecké a  psychomotorické schopnosti,  získavať aktuálne   poznatky a pracovať s nimi na praktických cvičeniach, v oblastiach súvisiacich s nadväzujúcim vzdelávaním alebo s aktuálnymi požiadavkami na trhu práce.
Posilňovať úctu k rodičom a ostatným osobám, ku kultúrnym, regionálnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a ku svojej vlastnej kultúre.
Získať a posilňovať úctu k ľudským právam a základným slobodám a zásadám  ustanoveným v Dohovore o ochrane ľudských práv a základných slobôd.
Pripraviť sa na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie.
Naučiť sa rozvíjať a kultivovať svoju osobnosť a celoživotne sa vzdelávať, pracovať v skupine a preberať na seba zodpovednosť.
V prípade potreby dokážeme zabezpečiť podmienky na vzdelávanie členov so zdravotným znevýhodnením  tak, aby mali rovnocenný prístup vo výchove a vzdelávaní.  
Prioritnými cieľmi našej  činnosti  je umožniť každému  dieťaťu zaradenému v CVČ:
      - ponúknuť pestrú paletu činností, aby si každé dieťa mohlo vybrať si  podľa vlastného  záujmu;  
     - zabezpečiť  materiálno-technické  podmienky tak, aby dieťa  malo možnosť rozvíjať  svoje záujmy, talent a potreby na požadovanej úrovni a to prostredníctvom:
a)   výchovno-vzdelávacej činnosti  podľa výchovného programu CVČ:
	tematické vzdelávacie aktivity v jazykovom vzdelávaní a neformálnom vzdelávaní;
	tematické vzdelávacie aktivity v oblasti oboznamovania sa a uchovávania a šírenia ľudových tradícií;
	tematické vzdelávacie aktivity v rámci ochrany životného prostredia; 
	tímové súťaže detí a mládeže; 
	vzdelávacie aktivity v oblasti participácii mládeže na verejnoprávnom živote v obci a regióne;
b)  záujmovej činnosti, ktorá v jednotlivých oblastiach prináša tieto úlohy:
	spoznať životný štýl a kvalitný spôsob využívania voľného času; 
	ovplyvňovať hodnotovú orientáciu účastníkov činnosti v pozitívnom smere;
	zachovávať princíp dobrovoľnosti a slobodný výber záujmovej činnosti;
	plniť funkciu vyrovnanosti podmienok materiálnych i psychologických u detí  z rôznych rodín,  z menej  podnetného prostredia, či z  prostredia konfliktných
rodín;
	rozvíjať samostatnosť, tvorivosť, spoločenskú aktivitu, celú osobnosť účastníka činnosti;
	usmerňovať detí a mládež vo sfére negatívnych návykov a predchádzať užívaniu drog, fajčeniu, zlým rovesníckym vzťahom.

Záujmová činnosť pravidelná
Táto činnosť prebieha formou záujmových útvarov,  pravidelne podľa stanoveného týždenného rozvrhu, zvyčajne jedenkrát týždenne. Pracuje podľa vopred vypracovaného plánu, dochádzka sa eviduje v triednej knihe.

Záujmová  činnosť príležitostná
Pod príležitostnou záujmovou činnosťou rozumieme organizovanie jednorazových alebo cyklických podujatí rozmanitého charakteru. Táto činnosť podchycuje okrem členov ZÚ aj  deti a mládež, ktoré  nenavštevujú krúžky či kluby a ponúka im možnosť stráviť voľný čas netradičným zážitkovým spôsobom. Vybrať z podujatí si môžu na základe vlastného záujmu 
danú oblasť na základe zverejnenej ponuky. 
Príležitostná záujmová činnosť je vhodnou formou propagácie činnosti CVČ a získavania nových členov záujmových útvarov, čomu treba podriadiť úsilie pri jej zabezpečovaní. CVČ organizuje podujatia s dlhodobou tradíciou (Karneval, program ku Dňu matiek, k MDD, rozprávkové večery a noci, interkultúrne stretnutia a programy, športové súťaže a pod.) , s cieľom osloviť čo najväčší počet záujemcov. Sú uskutočňované na základe plánu, ale aj podľa požiadaviek zriaďovateľa a podľa aktuálnej potreby. CVČ je ďalej spoluorganizátorom podujatí, organizovaných základnými a strednými školami, občianskymi združeniami a inými fyzickými a právnickými osobami. V rámci spolupráce prispieva CVČ k organizácii takýchto podujatí svojimi materiálnym, priestorovým a personálnym vybavením.
Spontánna záujmová činnosť
Spontánna záujmová činnosť má významné postavenie v našej práci. Vychádzajúc z nie vždy veľkého záujmu mládeže o pravidelnú, organizovanú činnosť v záujmových útvaroch je to perspektívna forma práce. Nevnucuje mladým spôsob trávenia voľného času, ale ponúka priestor na uskutočňovanie vlastných záujmov zabezpečením podmienok naň. Ako spontánnu činnosť CVČ ponúka deťom a mládeži možnosť neorganizovane tráviť svoj voľný čas vo vyhradených priestoroch CVČ, pričom zamestnanci zabezpečujú pedagogický dozor, servis a metodickú pomoc .

c/ rekreačnej činnosti, ktorá je zameraná na oddychové, športové a zábavné aktivity hlavne počas prázdnin a víkendov, zahŕňa výlety, denné a pobytové tábory.

 Preferujeme  individuálny prístup, uplatňovanie zážitkových, motivačných a aktivizujúcich metód a foriem práce, partnerský vzťah k dieťaťu, humanistické hodnotenie dieťaťa, vytváranie pozitívnej emocionálnej klímy v záujmovom útvare a v celom   CVČ, využívanie moderných IKT, úzku spoluprácu s rodinou dieťaťa, profesijný rast vychovávateľov. 
Ciele plánovania vychádzajú z potrieb a záujmov detí a mládeže a plnia dôležitú funkciu vo vzťahu k dieťaťu a spoločnosti. Ciele pre strategickú víziu zariadenia sú: zmysluplné využitie voľného času /kompenzácia pracovného zaťaženia v škole/, rozvoj talentu a schopnosti formou záujmového útvaru /formatívna funkcia človeka/, možnosť presadiť sa, prezentovať, zviditeľniť sa /sebarealizačnú funkcia/, pohybovať sa v prostredí - komunikovať /sociálnu a socializačnú funkciu/, primárna prevencia z hľadiska kriminality a drogovej závislosti /prostredníctvom  zvýšenej pozornosti deťom zo sociálne znevýhodneného, sociálne zanedbaného, kultúrne slabopodnetného prostredia, ale aj z rodín, kde vyťaženosť rodičov nevytvára klímu na rozvoj dieťaťa/ predchádzanie diskriminácii, rasizmu, intolerancii, xenofóbii /ako prejavu asociálnemu/, rozvoj fyzickej zdatnosti detí /široká ponuka športových aktivít/, rozvoj počítačovej gramotnosti /obohacovanie kognitívnej stránky osobnosti/.

Pri rozvíjaní kľúčových kompetencií detí uplatňujeme tieto pedagogické stratégie:

Kľúčové kompetencie dieťaťa	Stratégie výchovno-vzdelávacej činnosti	
Vzťah k celoživotnému vzdelávaniu 

	-	aktivizujeme zvedavosť a záujem detí o nové informácie 
-	motivujeme deti realizovať ich vlastné a vhodné nápady
-	 hravou formou a zážitkovými aktivitami uplatňovanými  
v záujmovej činnosti vedieme deti k sebahodnoteniu    a vytyčovaniu si osobných cieľov
-	motivujeme deti k účasti na vedomostných súťažiach 
-	aktivizujeme  deti riešiť nové, neznáme úlohy a situácie	
Komunikačné kompetencie	-	hrami, rozhovorom, diskusiou vedieme deti ku vhodnej komunikácii s ostatnými deťmi, vychovávateľmi a inými ľuďmi v CVČ  aj mimo CVČ
-	povzbudzujeme deti pri primeranom  využívaní všetkých dostupných foriem komunikácie
-	vedieme deti k otvorenej kultúrnej komunikácii ( asertivita)
-	individuálnym prístupom podporujeme kritické myslenie detí 
-	spoločnými podujatiami podporujeme priateľské vzťahy 	
Sociálne kompetencie	-	spoločnými projektmi vytvárame podmienky pre efektívnu spoluprácu detí v oddelení, v záujmovom útvare aj v CVČ
-	individuálnym prístupom, povzbudením podporujeme autonómiu každého dieťaťa v  záujmovom útvare
-	spoločným riešením problémov, spoločnými vystúpeniami a súťažami vytvárame  situácie, ktoré dieťa učia  tvoriť kvalitné medziľudské vzťahy 	
Občianske kompetencie 	-	príkladmi, hrami, vysvetľovaním diskusiou pomáhame deťom orientovať sa v základných humanistických hodnotách (pravda, zodpovednosť, tolerancia, spolupráca)
-	motivujeme deti pre spoluprácu na vytváraní spoločných pravidiel v oddelení/záujmovom útvare
-	povzbudením, prípravou spoločných podujatí, hier vedieme deti k spolurozhodovaniu a živote v záujmovom útvare a v CVČ
-	hrami, rozhovorom, vysvetľovaním učíme deti poznať a domáhať sa svojich práv kultúrnou formou
-	vlastnou tvorbou, kultúrnymi vystúpeniami, diskusiou, ukážkami,  vedieme deti k prirodzenej hrdosti na kultúrne pamiatky a zvyky
-	vysvetľujeme deťom význam spolužitia s inými kultúrami
-	spoločnými podujatiami vytvárame také situácie, ktoré deťom umožnia učiť sa rešpektovať názory ostatných ľudí
-	ekologickými projektmi, besedami vedieme deti k šetreniu energiami, k triedeniu odpadu	
II. Formy výchovy a vzdelávania

CVČ je zariadenie s celoročnou prevádzkou. Počas školského roka je jeho forma výchovy denná, počas letných prázdnin v určitých aktivitách prechádza do celodennej alebo v niektorých prípadoch aj týždennej formy (denné letné tábory).
Dochádzka dieťaťa  je pravidelná alebo nepravidelná. Výchovno-vzdelávaciu, záujmovú   a relaxačnú činnosť realizujeme ďalej formou pravidelnej, príležitostnej, spontánnej, rekreačnej a prázdninovej činnosti v oddelení  alebo v záujmovom útvare.
Vychovávatelia uplatňujú predovšetkým zážitkové, aktivizujúce  a motivačné metódy a formy  práce, spolupracujú s rodinou dieťaťa a pri organizácii rôznorodých  súťaží aj s pedagogickými zamestnancami škôl, s odborníkmi a dobrovoľnými pracovníkmi.  
Základnou organizačnou formou výchovy a vzdelávania v CVČ je individuálna,  skupinová alebo hromadná výchovno-vzdelávacia, rekreačná alebo záujmová aktivita.
Organizačné formy v pravidelnej záujmovej činnosti:
	Krúžok – menší záujmový útvar (modelársky, športový ..., zameraný na vnútorný život krúžku, vnútorné obohacovanie konkrétneho záujmu člena);
	Súbor – záujmový útvar, ktorého činnosť je vedená aj k verejnej produkcii výsledkov, má záväznejšiu štruktúru (vek, pohlavie, obsah) a neobmedzený počet členov podľa podmienok;
	Klub – záujmový útvar s voľnejšou organizačnou štruktúrou (prevažuje receptívna činnosť);
	Kurz – útvar s vymedzenou dĺžkou činnosti, ktorého činnosť smeruje k osvojeniu si určitého množstva vedomostí alebo zručností (kurz cudzieho jazyka, kurz cvičenia, kurz PC...) Záujmový útvar je možné organizovať aj ako po sebe nasledujúce kurzy,  tematicky na seba nadväzujúce. Je to operatívnejšie, v priebehu roka je možnosť prijímať nových účastníkov, členov činnosti a platby sú rozložené na niekoľko častí. 
Nepravidelná záujmová činnosť sa môže realizovať vo forme súťaží, pretekov, prehliadok, výstav, príležitostných podujatí, tvorivých dielní, kultúrnych programov a vystúpení, výletov, exkurzií, besied...atď.
Spontánne aktivity – prebiehajú ako klubová činnosť, aktivity podľa vlastného výberu, preventívne činnosti, servis voľného času, rôznorodá výchovno-vzdelávacia činnosť.
Prázdninové a  rekreačné činnosti – realizujú sa ako tábory denné a pobytové, sústredenia, výlety, turistika...

III. Výchovný jazyk

Výchovným jazykom v centre voľného času je slovenský jazyk.

IV. Tematické oblasti výchovy

Ciele a obsah výchovy a vzdelávania v centre voľného času sa vymedzuje v nasledujúcich tematických oblastiach výchovy: 
1.	Oblasť vzdelávacia (enkulturačná/kultivujúca) 
2.	Oblasť spoločenská (socializačná) 
3.	Oblasť personalizačná (rozvoj charakteru) 
Centrum voľného času dopĺňa pôsobenie školy, rodiny a širšieho prostredia komunity, kde dieťa a mladý človek pôsobí. Vzhľadom na vekové rozpätie detí, mládeže  a návštevníkov centier voľného času (do 30 rokov) ako aj iné osoby sa činnosť CVČ orientuje na rozširovanie informácií a vedomostí a ich praktickú aplikáciu v praxi (enkulturačná oblasť), na praktické zručnosti súvisiace so socializáciou podľa stupňa vývoja/veku (spoločenská oblasť) a na vytváranie a upevňovanie charakterových vlastností a osobných postojov (oblasť personalizačná).  
Tieto oblasti výchovy nevystupujú ako samostatné a izolované časti. Na úrovni plánovania obsahu výchovy a vzdelávania v CVČ sa prihliada na ich vzájomné prepájanie, prelínanie a posilňovanie ich vzájomných dopadov na intrapersonálny a  interpersonálny rozvoj detí a mladých ľudí v závislosti od ich zrelosti, potrieb a očakávaní.  

4.1 Charakteristika a ciele tematických oblastí výchovy

Oblasť vzdelávacia (enkulturačná/kultivujúca) 

Hlavným cieľom tematickej oblasti výchovy je získavanie, rozširovanie a upevňovanie  vedomostí a praktických zručností v oblasti vedy, kultúry, športu v prepojení na vyučovacie predmety a tak prispievať k lepšej orientácii pri príprave na vstup do sveta práce, objavovaní a rozvíjaní talentu u detí a mladých ľudí.   
 
	Ciele vzdelávacej (enkulturačnej/kultivujúcej) oblasti výchovy 	
1. 	Upevňovať a rozširovať vedomosti a praktické zručnosti z oblasti vedy a techniky, umenia, kultúry, športu a iných oblastí podľa záujmu, potrieb a očakávaní detí, mladých ľudí a iných osôb. 	
2. 	Objavovať a rozvíjať nadanie/predispozície pre rôzne oblasti vedy a techniky, umenia, kultúry, športu a iných oblastí. 	
3. 	Byť schopný rozpoznať svoje predpoklady a preferencie pre vstup do sveta práce. 	
 
Spoločenská (socializačná) oblasť 
Hlavným cieľom tematickej oblasti výchovy je rozvíjať kompetencie dôležité pre budovanie zdravých vzťahov jednotlivcov v rámci užšej komunity (rovesníci, priatelia) a vo vzťahu k širšej komunite (škola, sídlisko, mesto, región, štát).  
 
	Ciele spoločenskej (socializačnej) oblasti výchovy 	
1. 	Posilňovať komunikačné zručnosti (sebaprezentácia, argumentácia a pod.) a rozvíjať efektívnu a rešpektujúcu komunikáciu.  	
2. 	Rozvíjať zručnosti kooperácie a spolupráce.  	
3. 	Posilňovať citlivosť, toleranciu, solidaritu a rešpektujúce správania voči znevýhodneným alebo vylúčeným skupinám. 	
4. 	Získavať informácie a prejavovať zručnosti vedúce k posilneniu demokracie  (škola, mesto, širšia komunita). 	
5. 	Aplikovať princípy udržateľného rozvoja v praxi (príroda, spoločnosť a i.). 	
6. 	Prejavovať ochotu a schopnosť osobne prispieť k riešeniu rôznych výziev v skupine, širšom okolí, spoločnosti a pod. 	

Personalizačná oblasť (rozvoj charakteru/rozvoj osobnosti) 
Hlavným cieľom tematickej oblasti výchovy je budovaniu charakteru mladého človeka najmä v oblasti postojov, ktoré sú zamerané na proaktívny prístup k životu, odolnosť, flexibilitu, kritické myslenie, schopnosti rozvíjať sa a byť tvorivý pri hľadaní riešení v rôznych oblastiach života.  

 	Ciele personalizačnej oblasti výchovy 	
1. 	Posilňovať schopnosti usmerňovať/ovládať svoje emócie, myšlienky a správanie.  	
2. 	Posilňovať schopnosť zvládať zmeny, neistotu a čeliť výzvam. 	
3. 	Rozvíjať schopnosť učiť sa a chápať/oceňovať jej význam a prínos pre sebarozvoj a rozvoj  ostatných. 	
4. 	Rozvíjať schopnosť kritického posúdenia informácií pre nachádzanie inovatívnych riešení.  	

Záznamy o revidovaní/doplnení Výchovného programu CVČ
Revidovanie VP:	Dátum	Zameranie, inovácie, zmeny, úpravy 	
Výchovný program ŠKD vydaný riaditeľkou školy bol prerokovaný v pedagogickej rade dňa 31. augusta 2023 a v Rade školy pri ZŠ s MŠ Stará Bystrica dňa 18. septembra 2023.	
	01.10.2023	Rozvrh krúžkov na šk. rok 2023/2024